钦定古今图书集成/明伦汇编/氏族典/第573卷 > 完颜突合速
## 钦定古今图书集成/明伦汇编/氏族典/第573卷 > 完颜突合速

按《金史突合速传》：“突合速，宗室子，拏罕塞人。尝领偏
师破云中诸山寇盗。及伐宋，在宗翰军以八谋克破
石岭关屯兵数万，杀戮几尽。及再举伐宋，突合速沃
鲁以五百骑为前驱，先据黄河津，宋兵万馀背水阵，
进击败之，遂降河阳，汴京平。天眷初，除彰德军节度
使。天德间，封定国公，授世袭千户。卒年七十二。正隆”
二年，赠应国公。